**Razdjel: 109 MINISTARSTVO PRAVOSUĐA I UPRAVE**

**Glava: 10970 TRGOVAČKI SUD U BJELOVARU**

**Aktivnost: 6390009**

**OIB: 07942269267**

 **OBRAZLOŽENJE POSEBNOG DIJELA FINANCIJSKOG PLANA**

**Plaće i doprinosi:**

Na dan 31.8.2022. imamo ukupno zaposlenih. Od toga 21 državnog službenika i namještenika, te 4 državna dužnosnika (suca). Sa danom 31.7.2022. smanjili smo broj sudaca (zbog odlaska u mirovinu) za 1. Svakako planiramo zaposliti novog suca. Također u 2023. godini, planiramo zaposliti i jednog informatičara, za kojeg smo sredstva planirali i u 2022. Godini. Zbog toga je planirani trošak temeljen na isplati plaća u 2022. Godini, bez značajnih financijskih odstupanja, a koja bi utjecala na proračun.

Bruto plaća 7/2022 je 298.997,25 kn \* 12 mjeseci je 3.587.967,02 kn (476.205,06 €).

**Ostali rashodi za zaposlene:**

Izračun Božićnice i regresa temeljen je na obračunu za 22 službenika i namještenika. U 2022. godini smo navedeni rashod imali za 21 službenika i namještenika, a povećanje za 1 se odnosi na novo zapošljavanje informatičara. Također planiramo isplatiti i jednu (1) otpremninu te 6 jubilarnih nagrada (za veće godine vjernosti), jer su uglavnom djelatnici koji imaju 20-40 godina rada u djelatnosti.

Regres: 1.750,00\*22=38.500,00 kn = 5.109,83 €

Božićnica: 1.750,00\*22=38.500,00 kn =5.109,83 €

Otpremnina: 12.000,00 kn = 1.592,67 €

Jubilarne nagrade: 6 jubilarnih nagrada=28.300,00 kn = 3.756,05 €

Pomoć za bolovanje: 3.700,00 kn = 491,07 €

Pomoć za smrt: 3.700,00 kn = 491,07 €

Dar djeci: 2.000,00 kn = 265,44 €

**Naknade za prijevoz za rad na terenu i odvojeni život:**

Prosječan mjesečni iznos za prijevoz je 1.791,76 € \*11 mjeseci je 19.709,36 €. Prijevoz za 8. Mjesec (zbog korištenja GO) je umanjen, i prosječno iznosi 199,08 €. Napominjem, da dosta djelatnika putuje iz udaljenijih mjesta: Križevci, Đurđevac.

**Materijalni rashodi:**

Zbog sklapanja ugovora putem JN za poštanske usluge i dostave pismena putem elektroničke aplikacije (zaprimanje i ispis sa Hrvatskom poštom) rashod je smanjen u odnosu na ranije godine, no zato je drastično povećan trošak za energiju i uredski materijal. Sve kao posljedica poskupljenja na globalnom tržištu. Za pretpostaviti je da će u narednim godinama povećati usluga najma ispisa, jer se pokazalo isplativije, a smanjiti trošak tonera i printera… imamo i preporuku MPU za to. Dok ne zaposlimo informatičara, imamo ugovor o održavanju informatičke opreme, na ugovor o djelu.

**Tekuće održavanje**

Sud je u upitu za kapitalna ulaganja iskazao da bi smo rado promijenili dotrajalu stolariju i montirali klima uređaje, no ništa od toga nam nije odobreno. Napominjemo da je u planu izgradnja nove zgrade Trgovačkog suda i odvjetništva. Ne znamo što će se realizirati prije, nova zgrada ili ulaganje u postojeću. Uvjeti za rad su nam loši, električne instalacije ne podržavaju ugradnju klima uređaja, stolarija je u jako lošem stanju. Dio suda je u prostoru koji je u vlasništvu grada Bjelovara, dislociran je i u derutnom stanju. Izgradnja nove zgrade bi bila najbolje rješenje.

**Kapitalno održavanje:**

U limitu za 2023. G. odobrena nam je izgradnja pregradnog zida u glavnoj zgradi suda, u iznosu od 1.194,50 €. No s obzirom da je taj iznos planiran zbog ugradnje klima uređaja, za koja nam nisu odobrena sredstva, izgradnja pregradnog zida se čini nepotrebna. Zbog toga pretpostavljamo da će navedena sredstva ostati neutrošena.

**Vlastiti prihodi:**

 Sud vlastite prihode ostvaruje naplatom fotokopiranja spisa strankama, kao i naplatom iznajmljivanja sudskog prostora, za aparate (priprema toplih napitaka), tvrtki POLO-MAT d.o.o Bjelovar, temeljem ugovora. Planirani iznos je 544,00 €.

Voditelj odjeljka

materijalno-financijskog poslovanja

i ekonomata

Mira Čulo